весели истории за Исус Христос
Един учител се замислил, че неговите по-малки ученици може би не са съвсем наясно с Исус Христос и неговата история. Той искал да бъде сигурен, че децата знаят, че Рождество Христово се е случило преди много години и че Исус най-вероятно много е пораснал, а не е останал бебе вечно. В един от часовете учителят попитал класа:
 - Къде в наши дни можем да открием Исус Христос?
 Джони веднага вдигнал ръка и казал:
 - Той е в Рая!
 Сузи след него отговорила:
 - Той е в сърцето ми!
 Трети вдигнал ръка Робърт и извикал:
 - Знам, знам! Той е в нашата баня!
 Целият клас се умълчал и всички деца гледали учителя, за да видят той как ще обясни отговора на Робърт. Учителят не знаел какво да каже няколко секунди, но най-накрая успял да се съвземе и попитал момчето защо така смята. Робърт бързо отговорил:
 - Ами всяка сутрин, когато татко се събуди, отива до банята, започва да блъска по вратата и изкрещява "Исусе Христе, още ли си там?!"